ΨΗΦΙΣΜΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
της24ης Απριλίου 2007
με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την
εκτέλεση του προϋπολογισμού του Ευρωπαϊκού Κέντρου για την Ανάπτυξη της Επαγγελματικής
Κατάρτισης για το οικονομικό έτος 2005
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
— έχοντας υπόψη τους τελικούς ετήσιους λογαριασμούς του Ευρωπαϊκού Κέντρου για την Ανάπτυξη της
Επαγγελματικής Κατάρτισης για το οικονομικό έτος 2005 (1),
— έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του
Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2005
συνοδευόμενη από τις απαντήσεις του Οργανισμού (2),
— έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 —C6-0080/2007),
— έχοντας υπόψη τη Συνθήκη ΕΚ και συγκεκριμένα το άρθρο 276,
— έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002
σχετικά με τον δημοσιονομικό κανονισμό που εφαρμόζεται στον γενικό προϋπολογισμό των ΕυρωπαϊκώνΚοινοτήτων (
3),συγκεκριμένα το άρθρο 185,
— έχοντας υπόψη τον κανονισμό (ΕΟΚ) αριθ. 337/75 του Συμβουλίου της 10ης Φεβρουαρίου 1975 περί
δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης (4),και ιδίως το
άρθρο 12α,
— έχοντας υπόψη τον κανονισμό (ΕΚ,Ευρατόμ) αριθ. 2343/2002 της Επιτροπής της 19ης Νοεμβρίου 2002 για
τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του
κανονισμού (ΕΚ,Ευρατόμ) αριθ. 1605/2002 (5)του Συμβουλίου και συγκεκριμένα το άρθρο 94,
— έχοντας υπόψη το άρθρο 71και το Παράρτημα Vτου Κανονισμού του,
— έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής
Απασχόλησης και Κοινωνικών Υποθέσεων (A6-0097/2007),
A. λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι
λογαριασμοί για το οικονομικό έτος που έκλεισε στις 31Δεκεμβρίου 2005 είναι αξιόπιστοι και ότι οι
υποκείμενες πράξεις, με επιφύλαξη, είναι νόμιμες και κανονικές,
B. λαμβάνοντας υπόψη ότι στις 27Απριλίου 2006 το Κοινοβούλιο χορήγησε απαλλαγή στον διευθυντή σχετικά
με την εκτέλεση του προϋπολογισμού του Κέντρου για το οικονομικό έτος 2004 (6)και ότι στο ψήφισμα που
συνοδεύει την απόφαση για την απαλλαγή το Κοινοβούλιο μεταξύ άλλων:
— παροτρύνει το Κέντρο να εξασφαλίσει ότι οι λογαριασμοί είναι πλήρεις και ότι όλες οι δραστηριότητες
περιλαμβανομένων των αγορών και πωλήσεων του κυλικείου του προσωπικού ελέγχονται δεόντως·15.7.2008 EL Επίσημη Εφημερίδα της Ευρωπαϊκής Ένωσης L 187/79
(1)ΕΕC 266, 31.10.2006, σ. 28.
(2)ΕΕC 312, 19.12.2006, σ. 60.
(3)ΕΕL 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ,Ευρατόμ) αριθ. 1995/2006 (ΕΕ L 390,
30.12.2006, σ. 1).
(4)ΕΕL 39, 13.2.1975, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 2051/2004 (ΕΕ L 355,
1.12.2004, σ. 1).
(5)ΕΕL 357, 31.12.2002, σ. 72.
(6)ΕΕL 340, 6.12.2006, σ. 63.
— εκφράζει την ανησυχία του για τις παρατυπίες που σημείωσε το Ελεγκτικό Συνέδριο στη διαδικασία
ανάθεσης συμβάσεων· σημειώνει τα μέτρα που έλαβε το Κέντρο για να εξασφαλίσει ότι αυτές οιπαρατυπίες δεν θα επαναληφθούν· ζητεί από το Κέντρο να εξασφαλίσει ότι η συγγραφή υποχρεώσεων τωνδιαδικασιών υποβολής προσφορών και οι κανόνες ανταγωνισμού εφαρμόζονται αυστηρά·
— τονίζει ότι οι προσλήψεις πρέπει να είναι αμερόληπτες, δημόσιες και διαφανείς·
Γενικά θέματα που αφορούν την πλειονότητα των αποκεντρωμένων υπηρεσιών της ΕΕ για εκάστη των
οποίων απαιτείται χωριστή απαλλαγή
1. θεωρεί ότι η διαρκής αύξηση του αριθμού των κοινοτικών αποκεντρωμένων υπηρεσιών και των δραστηριοτήτων
ορισμένων εξ αυτών δεν φαίνεται να εντάσσονται σε ένα πλαίσιο συνολικής πολιτικής και ότι οι αρμοδιότητεςμερικών υπηρεσιών δεν αντικατοπτρίζουν πάντοτε τις πραγματικές ανάγκες της Ένωσης ή τις προσδοκίες τωνπολιτών της, σημειώνει δε ότι γενικώς οι αποκεντρωμένες υπηρεσίες δεν έχουν πάντα καλή εικόνα ή καλή φήμη·
2. καλεί ως εκ τούτου την Επιτροπή να καθορίσει πλαίσιο συνολικής πολιτικής για την ίδρυση νέων κοινοτικών
αποκεντρωμένων υπηρεσιών και να υποβάλει μελέτη κόστους ωφελείας πριν από την ίδρυση οιασδήποτε νέαςαποκεντρωμένης υπηρεσίας, προσέχοντας ταυτόχρονα να αποφεύγει οιαδήποτε επικάλυψη δραστηριοτήτων
μεταξύ υπηρεσιών ή με τις αρμοδιότητες άλλων ευρωπαϊκών οργανισμών·
3. καλεί το Ελεγκτικό Συνέδριο να γνωμοδοτήσει επί της μελέτης κόστους ωφελείας πριν να λάβει σχετική
απόφαση το Κοινοβούλιο·
4. καλεί την Επιτροπή να υποβάλλει ανά πενταετία μελέτη για την προστιθέμενη αξία εκάστης υφισταμένης
αποκεντρωμένης υπηρεσίας· καλεί όλα τα σχετικά θεσμικά όργανα στην περίπτωση αρνητικής αποτίμησης τηςπροστιθέμενης αξίας μιας αποκεντρωμένης υπηρεσίας να λάβει τα απαιτούμενα μέτρα προβαίνοντας σεαναδιατύπωση της εντολής της συγκεκριμένης υπηρεσίας ή στο κλείσιμό της·
5. δεδομένου του αυξανόμενου αριθμού των ρυθμιστικών υπηρεσιών, θεωρεί λυπηρό το γεγονός ότι οι
διαπραγματεύσεις για το σχέδιο διοργανικής συμφωνίας που αφορά το πλαίσιο λειτουργίας των ευρωπαϊκώνρυθμιστικών οργανισμών δεν έχουν ακόμη περατωθεί και καλεί τις αρμόδιες υπηρεσίες της Επιτροπής νακαταβάλουν κάθε προσπάθεια σε συνεννόηση με το Ελεγκτικό Συνέδριο για να εξασφαλίσουν ότι η συμφωνίαθα συναφθεί ταχέως·
6. σημειώνει ότι η ευθύνη της Επιτροπής σε θέματα προϋπολογισμού καθιστά αναγκαία τη στενότερη σχέση των
αποκεντρωμένων υπηρεσιών με την Επιτροπή· καλεί την Επιτροπή και το Συμβούλιο να λάβουν όλα τααπαραίτητα μέτρα με σκοπό να αναγνωρισθεί στην Επιτροπή μειοψηφία αρνησικυρίας στα εποπτικά όργανα τωνρυθμιστικών οργανισμών έως την 31η Δεκεμβρίου 2007 και να προβλέπεται αυτή η μειοψηφία από την αρχή
όταν ιδρύονται νέοι οργανισμοί·
7. καλεί το Ελεγκτικό Συνέδριο να δημιουργήσει στην ετήσια έκθεση που εκπονεί πρόσθετο κεφάλαιο αφιερωμένο
σε όλες τις αποκεντρωμένες υπηρεσίες που πρέπει να λάβουν απαλλαγή υπό τους λογαριασμούς της Επιτροπήςγια να υπάρχει πολύ σαφέστερη εικόνα του τρόπου με τον οποίον οι αποκεντρωμένες υπηρεσίες χρησιμοποιούντους πόρους της ΕΕ·
8. υπενθυμίζει την αρχή σύμφωνα με την οποία όλοι οι κοινοτικοί αποκεντρωμένοι οργανισμοί, είτε επιδοτούνται
είτε όχι, εξαρτώνται από το Κοινοβούλιο για την απαλλαγή τους, ακόμη κι όταν υπάρχει αρμόδια για την
απαλλαγή αρχή βάσει των ιδρυτικών τους κειμένων·
9. καλεί το Ελεγκτικό Συνέδριο να διενεργεί λογιστικούς ελέγχους των επιδόσεων για όλους τους
αποκεντρωμένους οργανισμούς και υπηρεσίες και να υποβάλλει εκθέσεις στις σχετικές κοινοβουλευτικέςεπιτροπές, περιλαμβανομένης της Επιτροπής Ελέγχου των Προϋπολογισμών·
10. σημειώνει ότι ο αριθμός αποκεντρωμένων υπηρεσιών αυξάνει σταθερά και ότι, σύμφωνα με την πολιτική ευθύνη
της Επιτροπής για τη λειτουργία των υπηρεσιών η οποία υπερβαίνει κατά πολύ την απλή υλικοτεχνική στήριξη,υπάρχει ακόμη μεγαλύτερη ανάγκη οι Γενικές Διευθύνσεις της Επιτροπής που είναι επιφορτισμένες με τησύσταση και παρακολούθηση αποκεντρωμένων υπηρεσιών να αναπτύξουν κοινή προσέγγιση για τιςαποκεντρωμένες υπηρεσίες· θεωρεί ότι ρεαλιστικός τρόπος για την επίτευξη προόδου προς μία κοινήπροσέγγιση από την Επιτροπή για όλα τα θέματα που σχετίζονται με τις αποκεντρωμένες υπηρεσίες θα ήταν μίαδομή παρόμοια με εκείνη που δημιούργησαν οι υπηρεσίες για τον συντονισμό μεταξύ των σχετικών ΓΔ·L 187/80 EL Επίσημη Εφημερίδα της Ευρωπαϊκής Ένωσης 15.7.2008
11. καλεί την Επιτροπή να βελτιώσει τη διοικητική και τεχνική υποστήριξη που παρέχει στις υπηρεσίες
λαμβάνοντας υπόψη τον όλο και περισσότερο περίπλοκο χαρακτήρα των διοικητικών κανόνων και τεχνικώνπροβλημάτων της Κοινότητας·
12. σημειώνει την απουσία πειθαρχικού οργάνου από όλους τους κοινοτικούς οργανισμούς και καλεί την Επιτροπή
να λάβει τα απαραίτητα μέτρα για να εξασφαλίσει ότι θα συσταθεί ταχέως τέτοιος μηχανισμός·
13. χαιρετίζει τις πολύ σημαντικές βελτιώσεις στον συντονισμό μεταξύ των αποκεντρωμένων υπηρεσιών, στοιχείο
που τους επιτρέπει να αντιμετωπίζουν τα κατ' επανάληψη εμφανιζόμενα προβλήματα και καθιστά
αποτελεσματικότερη τη συνεργασία με την Επιτροπή και το Κοινοβούλιο·
14. θεωρεί ότι η δημιουργία από πολλούς αποκεντρωμένους οργανισμούς μιας κοινής υπηρεσίας στήριξης που θα
συμβάλει στο να καταστούν τα ηλεκτρονικά τους συστήματα δημοσιονομικής διαχείρισης σύμφωνα με εκείνατης Επιτροπής, είναι μέτρο που πρέπει να συνεχισθεί και να επεκταθεί·
15. καλεί τις αποκεντρωμένες υπηρεσίες να βελτιώσουν τη συνεργασία και τη συγκριτική αποτίμηση επιδόσεων με
φορείς που δραστηριοποιούνται στον τομέα τους· προτρέπει την Επιτροπή να εγκρίνει τα μέτρα που κρίνειαπαραίτητα για να βοηθήσει τους αποκεντρωμένους οργανισμούς και υπηρεσίες να προβάλουν την εικόνα τουςκαι να ενισχύσουν την απήχηση των δραστηριοτήτων τους·
16. καλεί την Επιτροπή να διατυπώσει πρόταση για την εναρμόνιση της μορφής των ετησίων εκθέσεων που
υποβάλλονται από τις αποκεντρωμένες υπηρεσίες για να αναπτυχθούν δείκτες επιδόσεως οι οποίοι θακαθιστούν δυνατή τη σύγκριση της αποδοτικότητας των αποκεντρωμένων υπηρεσιών·
17. καλεί τις αποκεντρωμένες υπηρεσίες να υποβάλλουν στην αρχή εκάστου έτους δείκτες επιδόσεως βάσει των
οποίων θα μπορούσε να μετρηθεί το έργο τους·
18. καλεί όλες τις αποκεντρωμένες υπηρεσίες να χρησιμοποιούν διαρκώς περισσότερο στόχους SMART, στοιχείο
που θα πρέπει να οδηγήσει σε πιο ρεαλιστικό σχεδιασμό και υλοποίηση επιδιώξεων·
19. συμφωνεί με το Ελεγκτικό Συνέδριο ότι η Επιτροπή φέρει επίσης ευθύνη για τη (δημοσιονομική) διαχείριση των
αποκεντρωμένων οργανισμών και υπηρεσιών· επομένως, προτρέπει την Επιτροπή να παρακολουθεί και όπου
χρειάζεται να κατευθύνει και να επικουρεί τη διαχείριση των διαφόρων οργανισμών, ειδικά σε σχέση με τη
σωστή εφαρμογή των διαδικασιών μειοδοτικών διαγωνισμών, τη διαφάνεια των διαδικασιών πρόσληψης, τη
χρηστή δημοσιονομική διαχείριση (ανεπαρκής χρησιμοποίηση και υπερβολική εγγραφή στον προϋπολογισμό
πιστώσεων) και,κυρίως, τη σωστή εφαρμογή των κανόνων που αφορούν το πλαίσιο εσωτερικού ελέγχου·
20. θεωρεί ότι τα προγράμματα εργασίας των αποκεντρωμένων υπηρεσιών πρέπει να εκφράζουν τη συμβολή τους
με επιχειρησιακούς και μετρήσιμους όρους και ότι πρέπει να δίδεται η δέουσα προσοχή στις προδιαγραφές
εσωτερικού ελέγχου της Επιτροπής·
Ειδικά θέματα
21. καλεί το Κέντρο να αποφύγει παρόμοια κατάσταση με αυτήν που παρατηρήθηκε στο οικονομικό έτος 2005
όπου ο προϋπολογισμός εμφάνιζε ποσοστό εκτέλεσης 90 % των πιστώσεων ανάληψης υποχρεώσεων και
περίπου 85 % των πιστώσεων πληρωμών· υπενθυμίζει ότι οι πιστώσεις για επιχειρησιακές δραστηριότητες
εμφανίζουν ωστόσο ανεπαρκή χρησιμοποίηση (ακυρώσεις της τάξης του 15 %, 20 % και15 % περίπου σχετικά
με τις πιστώσεις ανάληψης υποχρεώσεων, τις πιστώσεις πληρωμών και τις μεταφερθείσες από έτος σε έτος
πιστώσεις αντιστοίχως), ιδίως μετά την αναδιοργάνωση των διαδικασιών σύναψης συμβάσεων·
22. καλεί το Κέντρο να ρυθμίσει καλύτερα τον προγραμματισμό των εργασιών του και να βελτιώσει την
παρακολούθηση καθ' όλη τη διάρκεια του έτους· υπενθυμίζει ότι, σχετικά με το θέμα αυτό, το Ελεγκτικό
Συνέδριο διαπιστώνει ότι η διαχείριση βάσει δραστηριοτήτων δεν τέθηκε σε εφαρμογή, παρόλο που ο
δημοσιονομικός κανονισμός του Κέντρου προβλέπει τη θέσπισή της με την προοπτική καλύτερου ελέγχου τηςεπίδοσης·
23. καλεί το Κέντρο να καλύψει τις αδυναμίες του λογισμικού λογιστικής (FIBUS) που χρησιμοποιεί, το οποίο δεν
επιτρέπει τη δέσμευση των αναλήψεων υποχρεώσεων που έχουν υπερβεί το όριο ισχύος τους, όπου η
διαδικασία ηλεκτρονικής υπογραφής των ενταλμάτων πληρωμής δεν είναι σύμφωνη με τις ισχύουσες διατάξειςκαι όπου η ανιχνευσιμότητα των παρεμβάσεων μέσα στο σύστημα FIBUS είναι πλημμελώς εξασφαλισμένη·15.7.2008 EL Επίσημη Εφημερίδα της Ευρωπαϊκής Ένωσης L 187/81
24. ζητεί την πλήρη εφαρμογή της αρχής του διαχωρισμού των καθηκόντων διατάκτη και υπολόγου για να
αποφεύγονται καταστάσεις όπως αυτή του 2005 κατά την οποία ορισμένα από τα καθήκοντα του υπολόγου
εκτελέσθηκαν από υπηρεσίες για τις οποίες είναι αρμόδιος ο διατάκτης·
25. επισημαίνει ότι, στην απάντησή του, το Κέντρο αναφέρει ότι με τα μέτρα που λήφθηκαν διασφαλίζεται πλέον η
κανονικότητα των διαδικασιών, και εκφράζει ως εκ τούτου τη βεβαιότητα ότι το Κέντρο θα υλοποιήσει τις
συστάσεις του Ελεγκτικού Συνεδρίου, δεδομένου μάλιστα ότι η Υπηρεσία Εσωτερικού Ελέγχου το φθινόπωρο
του2006 δεν διαπίστωσε καμιά νέα παρατυπία και βεβαιώνει ότι τα μέτρα που έλαβε το Κέντρο απέφεραν τα
επιθυμητά αποτελέσματα·
26. καλεί το Κέντρο να διενεργήσει επειγόντως ανάλυση των κινδύνων, να καθορίσει τη φύση και τη συχνότητα των
ex post ελέγχων και να περιγράψει τις διαδικασίες διαχείρισης και τα συστήματα εσωτερικού ελέγχου·
27. καλεί το Κέντρο να διατυπώσει επειγόντως την ακριβή εντολή της επιτροπής προσφυγών η οποία δεν πρέπει σε
καμιά περίπτωση να ενεργεί πέραν των αρμοδιοτήτων της·
28. επιμένει ότι το Κέντρο πρέπει να εφαρμόζει τις καθιερωμένες διαδικασίες προσλήψεων για να αποφεύγονται
καταστάσεις όπως αυτή του 2005 κατά την οποία σημαντική θέση διοικητικού στελέχους είχε πληρωθεί με
εσωτερική διαδικασία επιλογής, ενώ μια εξωτερική διαδικασία θα είχε εξασφαλίσει ευρύτερο φάσμα υποψηφίων·
29. ανησυχεί για το πολύ υψηλό ποσοστό παρατυπιών που εντόπισε το Ελεγκτικό Συνέδριο στις εξετασθείσες
συμβάσεις οι οποίες, έξι συνολικά, ήσαν πλήρεις παρατυπιών με εξαίρεση μία (7)· επιμένει ότι το Κέντρο πρέπει
να διορθώσει τις αδυναμίες που παρατηρήθηκαν στις διαδικασίες οργάνωσης της πρόσκλησης για την υποβολήπροσφορών·
30. είναι της άποψης ότι το Κέντρο πρέπει να εναρμονίσει την προσέγγιση που ακολουθεί σε θέματα τεχνολογίας
της πληροφορίας, ιδίως όταν δημιουργεί ιστοσελίδες στο Διαδίκτυο ή σε εσωτερικό δίκτυο και ότι η σημερινή
διάσπαση αποτελεί πηγή τεχνικών κινδύνων και υπερβολικών εξόδων·
31. ενθαρρύνει το Κέντρο να συνεχίσει τις προσπάθειές του για την περαιτέρω βελτίωση στον τομέα της
επικοινωνίας, με σκοπό να εξασφαλίσει ότι η κοινή γνώμη ενημερώνεται καλύτερα σχετικά με τις
δραστηριότητές του.L 187/82 EL Επίσημη Εφημερίδα της Ευρωπαϊκής Ένωσης 15.7.2008
(7)Απουσία αιτιολογίας για την επιλογή της διαδικασίας καθώς και των υποβαλόντων προσφορά που κλήθηκαν και ανεπαρκής
τεκμηρίωση των επιλογών που πραγματοποιήθηκαν.